સાંસદ સી.આર.પાટીલની આગેવાનીમાં સાઉથ ગુજરાત ટેક્સટાઇલ ટ્રેડર્સ એસોસિએશન(એસજીટીટીએ)ના સાવરપ્રસાદ બુધિયા, સંજય સરાવગી તથા સુનિલ જૈન ઉપરાંત સાઉથ ગુજરાત ટેક્સટાઇલ પ્રોસેસિંગ એસોસિએશનના પ્રમુખ જીતેન્દ્ર વખારીયા, મહારાષ્ટ્ર પ્રોસેસ એસોસિએશનના સેક્રેટરી રાજીવ જાલાન તથા નેરો ફેબ્રિક્સ એસોસિએશનના પ્રમુખ બચુ રિબિનવાળા આ બેઠકમાં હાજર રહ્યાં હતાં. તેમણે આઠ મુદ્દે રજુઆત કરી હતી. જેમાં આઇટીસી-04 ફોર્મ, સ્થગિત, ડેબિટ-ક્રેડિટ નોટની સિંગલ જોગવાઇ, આરસીએમ તથા એડવાન્સ પેમેન્ટ પરના ટેક્સમાં રાહત ઉપરાંત ઇન્ટ્રાસ્ટેટ ઇ-વે બિલમાંથી મુક્તિ આપવા ઉપરાંત આઇટીસી રિફંડની સમસ્યાઓ અંગે નાણામંત્રીનું ઘ્યાન દોર્યું હતું.